cyanic-selkie/wikianc huggingface dataset:
Misao Okawa
Biografi
Hun giftet seg med Yukio Okawa i 1919 og fikk tre barn; to døtre og en sønn. Hun hadde fire barnebarn og seks oldebarn. Husbonden hennes døde 20. juni 1931.
Den 27. februar 2013, noen dager før hun fylte 115 år, ble hun offisielt anerkjent av Guinness rekordbok som verdens eldste nålevende kvinne.
Hun døde 1. april 2015 på sykehjemmet der hun bodde i Osaka.
Victoria Crivelli
Victoria Crivelli (født 30. september 1990) er en argentinsk håndballspiller. Posisjonen hennes er midtback. Per desember 2013 spiller hun for klubben Ferro. Hun spiller også for Argentinas landslag, og deltok under Håndball-VM 2011 og Håndball-VM 2013. Hun er 1,76 meter høy.
Algebraisk kurve
En algebraisk kurve er definert som en spesiell klasse kurver som er gitt ved løsningen av en polynomligning med to variable. Mer formelt kan den sies å være en endimensjonal, matematisk varietet.
Det enkleste eksempel på en algebraisk kurve er en rett linje gjennom origo. Den er gitt ved ligningen hvor a er stigningstallet. Tilsvarende beskriver ligningen x2 + y2 - a2 = 0 en sirkel med sentrum i origo og radius lik med a. Andre kjeglesnitt som parabel og hyperbel er også beskrevet ved løsning av slike andregradsligninger.
Generelt er en algebraisk kurve gitt ved ligningen F(x,y ) = 0 hvor polynomet
Kurol
Kurol (Leptosomus discolor) er en mellomstor fugl i kurolslekten (Leptosomus), der den er eneste art. Slekten er også eneste slekt i kurolfamilien (Leptosomidae), som igjen er eneste familie i ordenen Leptosomatiformes. Kurolen er endemisk for Madagaskar og Komorene.
Algebraisk kurve
har koeffisientene ak(x) som igjen er polynom i den variable x. Løsningen av denne polynomligningen kalles for en algebraisk funksjon. Niels Henrik Abel viste at disse kun kunne finnes ved rottagninger for n < 5. For andre verdier er løsningen  bare gitt som en implisitt funksjon via den gitte polynomligningen. Når x er et reelt tall, er dette ligningen for kurven i det affine planet. I alminnelighet kan den skjære seg selv en eller flere ganger. Dette er spesielle punkt på kurven som kalles dens singulariteter.
Kurol
Beskrivelse
Kurolen er en mellomstor fugl som blir cirka 38-50 cm lang og veier omkring 160–301 g (avhengig av underart). Vingespennet varierer og er henholdsvis 21,6–22,7 cm hos L. d. gracilis og 22,7–27,1 cm hos nominatformen.
Algebraisk kurve
Ved å betrakte slike polynom med variable som tilhører andre tallkropper enn de reelle tallene, fremkommer mer abstrakte, algebraiske kurver. Dette kan skje for eksempel ved bruk av rasjonale tall eller endelige tallkropper. Ved en utvidelse av de reelle tallene til komplekse tall, vil algebraens fundamentalteorem bety at polynomligningen alltid kan løses og uttrykkes ved dens røtter eller nullpunkt. De geometriske egenskapene til kurvene kommer dermed til uttrykk på nye måter ved at koblingen mellom algebra og geometri blir tettere.
Kurol
Beskrivelse
Fuglene karakteriseres av et usedvanlig stort hode. Den har brede vinger og minner mye om predatoriske fugler når den flyr, med sine rolige og kraftfulle vingeslag. Hannene i de tre underartene har lik fjærdrakt, men hunnene er distinkte og varierer i såvel størrelsen, som fjærdrakten. Hannens fjærdrakt er metallisk mørk grønn med purpur glød på oversiden, avhengig av lysvinkelen. Hodet er lysegrått med mørkere tegninger i skallen, og undersiden grå og hvit. Hunnen har (etter underarten) varierende olivengrønn og brun overside og hode, og lys buk med mørke spetter.
Algebraisk kurve
Med en slik generalisering vil en linje alltid skjære en sirkel i to punkt. Går den gjennom sirkelen, er skjæringspunktene reelle. Når linjen ligger utenfor, vil skjæringspunktene være komplekse. På samme måte vil en algebraisk kurve hvor begge koordinatene er komplekse, da ha to reelle dimensjoner og derfor i alminnelighet beskrive en 2-dimensjonal flate i et rom med fire reelle dimensjoner. Det kan vises at dette er en Riemann-flate.
Kurol
Utbredelse og habitat
Arten er endemisk for Madagaskar og Komorene og trives i tropisk og subtropisk skog og sekundærhabitater.
Algebraisk kurve
Forståelsen av algebraiske kurver kan også utvides ved å betrakte dens koordinater (x,y) ikke i det affine planet, men som den endelige delen av et projektivt plan med koordinater (X,Y,Z ) slik at og  De endelige punktene vil da ha  mens punkt på kurven i det uendelige vil ligge på linjen  På denne måten kan de behandles på like fot med alle andre punkt.
Kurol
Underarter
Arten består i kraft av tre underarter.
Komorkurolen (L. d. gracilis) blir av og til regnet som en separat art, basert på forskjeller i størrelse, fjærdrakt og vokalisering: L. d. intermedius er imidlertid intermediær i fjærdrakten og kan være et lenke mellom de to andre. Den foreslåtte underarten L. d. anjouanensis er synonym med L. d. intermedius.
Atferd
Kurolen er predatorisk standfugl (forflytter seg mellom ulike habitat, avhengig av sesongen) som eter et variert utvalg av virvelløse dyr (mest insekter), reptiler (spesielt kameleoner og gekkoer), fjærfe og fisker.
Algebraisk kurve
Algebraiske kurver utgjør en viktig del av algebraisk geometri. Den spesielle klassen som kalles elliptiske kurver spiller i dag en praktisk rolle ved kryptering av elektronisk kommunikasjon.
Matematiske egenskaper
Polynomet som definerer kurven, er en sum av monomer av formen ykxm. Hvert slikt monom sies å ha en grad som er lik med summen k + m. Graden til hele polynomet er definert som graden til det monomet som har den høyeste graden. Denne definisjonen er i overstemmelse med at ligningen til en rett linje har grad 1, mens kjeglesnittene er kurver av andre grad. Desto høyere graden til kurven er, desto mer komplisert og innholdsrik er den. Dette blir klart allerede ved betraktning av «kubiske kurver», det vil si beskrevet ved polynom av tredje grad.
Hvordan kurven y = f(x) forandrer seg fra sted til sted er gitt den deriverte y' = dy/dx. Selv om funksjonen ikke er kjent på eksplisitt form, kan likevel denne finnes ved derivasjon av polynomligningen F(x,y ) = 0. Det gir Fxdx + Fydy = 0  hvor Fx = ∂F/∂x og Fy = ∂F/∂y er de partiellderiverte av F. Herav følger at som er stigningstallet for tangenten til kurven i hvert punkt. I et punkt på kurven hvor tangenten skifter retning, er den andre deriverte og kalles for et vendepunkt.
Singulære punkt
Der minst en partiellderiverte Fx eller Fy er forskjellig fra null for punkt på kurven, sies den å være glatt. Det er i overensstemmelse med den vanlige oppfatningen av at kjeglesnittene er glatte kurver.
Er begge disse deriverte lik med null, sies dette å være et singulært punkt på kurven. Da er verdien til stigningstallet dy/dx = 0/0 ubestemt. Det betyr at i et singulært punktet eksisterer det to eller flere tangenter, noe som skyldes at kurven skjærer seg selv i punktet. Desto flere tangenter der er i punktet, desto mer singlært er det. Den enkleste singulariteten er et dobbeltpunkt hvor kurven har to tangenter.
Genus
blir omtalt som kurvens genus eller defekt. Da alle kjeglesnitt er glatte kurver av andre grad, har de genus
En kubisk kurve uten dobbeltpunkt har genus  og kalles en elliptisk kurve. Et eksempel på dette er kurven defininert ved ligningen  Denne elliptiske kurven ser ganske annerledes ut enn en ellipse. Navnet kommer fra at den er definert ved en algebraisk funksjon som gir opphav til elliptiske integral. Derimot har den kubiske kurven et dobbeltpunkt i origo slik at dens genus
Har kurvene andre singulariteter enn dobbeltpunkt, vil disse også redusere genus på tilsvarende vis fra den maksimale verdien.
Parametrisering
Mange kurver har en parameterfremstilling x = φ(t ), y = ψ(t ) hvor t er en reell parameter. I et singulært punkt på kurven vil da begge deriverte φ'(t ) og ψ'(t ) være null. Kurven er glatt så lenge de andrederiverte av disse funksjonene er kontinuerlige.
Sirkelen kan parametriseres ved vinkelen θ til et punkt på den. Har den radius en, er hvert punkt på den gitt ved x = cos θ og y = sin θ. Denne parameterfremstillingen oppfyller sirkelens ligning x2 + y2 = 1. En alternative parametrisering er
hvor t varierer over alle reelle tall. Denne parametriseringen kan finnes ved å velge et punkt på sirkelen og la en rette linje med et stigningstall t gå igjennom dette. Den skjærer da sirkelen i et annet punkt hvis koordinater kan finnes ved å løse en førstegradsligning. Resultatet vil avhenge av valget man gjøre for det faste punktet på sirkelen man lar linjen gå gjennom.
Når parameterfremstillingen slik som her er gitt ved en rasjonal funksjon, sies kurven å være unikursal. Det kan vises at alle kurver med genus er unikursale. Det gjelder derfor for alle kjeglesnitt. For eksempel, hyperbelen kan parametriseres som,  Ved å bruke de ovenstående uttrykkene for sin θ og  cos θ, har man da følgende parameterfremstilling av hyperbelen
Dette tilsvarer den mer vanlige parametriseringen x = cosh u og y = sinh u ved hyperbolske funksjoner som oppfyller
Da den kubiske kurven y2 = x3 + 3x2 har genus g = 0, er den unikursal. Det bekreftes ved at den kan parametriseres ved polynomene
Den skjærer x-aksen for t = 0 i punktet (-3,0). Dobbeltpunktet i origo har parameterverdien t = ± √3. Kurven ligger over x-aksen for postive verdier av parameteren og under når den er negativ.
Derimot har den elliptiske kurven  genus g = 1 og kan derfor ikke parametriseres ved rasjonale funksjoner. Men det lar seg gjøre ved bruk av elliptiske funksjoner. Dette er analogt med at kjeglesnitt lar seg parametrisere med trigonometriske funksjoner som også er transcendente.
Projektiv beskrivelse
I et affint plan vil to linjer skjære hverandre hvis de ikke er parallelle. Utvides planet til et projektivt plan, vil alle linjer skjære hverandre. De som ser ut til å være parallelle, vil skjære hverandre i det uendelige i et såkalt ideelt punkt. Disse nye punktene i planet ligger på en ideell linje i det uendelige. Enhver linje vil skjære denne i et punkt. Dette illustrerer hvordan det projektive planet kan benyttes til å gi en beskrivelse av hva som skjer med kurver i det uendelige som vi ellers ikke uten videre har tilgang til.
En linje vil alltid skjære en sirkel i to punkt når man benytter komplekse koordinater i det affine planet. Det er nødvendig når linjen ligger utenfor sirkelen. Med slike koordinater vil derfor også to sirkler sies alltid å skjære hverandre i to punkt. Disse vil da ha komplekse koordinater når sirklene ligger utenfor hverandre. Derimot vil to ellipser alltid skjære hverandre i fire punkt. Disse kan være fire reelle punkt, to reelle og to komplekse eller fire komplekse avhengig av hvordan ellipsene ligger i forhold til hverandre.
Denne forskjellen mellom sirkler og ellipser oppheves i det projektive planet. Der vil også to sirkler alltid skjære hverandre i fire punkt. Grunnen er at alle sirkler går gjennom to spesielle, såkalte sirkulære punkt i det uendelige. Det kan man se fra ligningen (x - a)2 + (y - b)2 = r 2  for en sirkel med origo i (a,b) og radius r ved å skrive den med projektive koordinater og. Man finner da den nye formen
Siden den ideelle linjen i det uendelige har ligningen Z = 0, vil sirkelen skjære denne i to punkt gitt ved X 2 + Y 2 = 0. Løsningene av denne kan skrives som, hvor den imaginære enhet i = √(-1). De to sirkulære punktene har derfor de homogene koordinatene (1, ± i, 0). Alle kjeglesnitt vil på denne måten skjære hverandre i fire punkt.
Med denne utvidelse av den matematiske beskrivelsen kommer man frem til at to algebraiske kurver med gradene d1 og d2 alltid vil skjære hverandre nøyaktig i d1⋅d2  punkt. Dette resultatet kan generelt bevises og går under navnet Bézouts teorem.
Lemniskaten
Denne komplekse utvidelsen i det projektive planet er også av stor nytte i beskrivelsen av andre kurver. For eksempel, lemniskaten er beskrevet ved ligningen (x2 + y2)2 = x2 - y2 som har grad. Da den ser ut til å ha kun et dobbeltpunkt i origo, skulle det tilsi at den har genus g = 2. Men da det er kjent at den har en rasjonal parameterfremstilling, må den ha genus g = 0. Grunnen er at den har to ekstra dobbeltpunkt som er de sirkulære punktene (1, ± i, 0) i det projektive planet. Lemniskaten er derfor unikursal.
Martyn Ware
Martyn Ware (født 19. mai 1956) er en britisk musiker og musikkprodusent. Han var med på å danne både Human League og Heaven 17. Ware forlot Human League sammen med Ian Craig Marsh. Han var også delvis ansvarlig for hit låtene "Being boiled" og "Temptation. Han har også jobbet som plateprodusent for blant andre Tina Turner. Han har også samarbeidet med Vince Clarke og har produsert Erasure's " I say I say I say album i 1994.
Martyn Ware har også bidratt i flere radiostasjoner. I dag (2014) opptrer han sammen med Glenn Gregory i gruppen Heaven 17.
Aberfoyle
Aberfoyle (Skotsk gælisk: Obar Phuill) er en landsby (village) i regionen Stirling i Skottland. Ved folketellingen i 2001 hadde Aberfoyle 576 innbyggere. I 2006 ble folketallet estimert til 650 innbyggere.
Aberfoyle ligger ved elven Forth, like sørøst for elvens utspring i fjellkjeden the Trossachs. Den er innenfor grensene til Loch Lomond and the Trossachs nasjonalpark. Aberfoyle ligger om lag midt mellom byen Stirling i øst og Loch Lomond i vest, ca. 40 kilometer nord for Glasgow.
Det var et skiferbrudd i åsen Craigmore (387 moh.) fra om lag 1820 til 1950, i dag er turisme og skogbruk de viktigste næringsveiene i Aberfoyle.
Rob Roy ble født ikke langt unna Aberfoyle, og landsbyen opptrer i Walter Scotts roman om klanlederen.
Og høsten kommer tidsnok
Og høsten kommer tidsnok er et musikkalbum med Anne Grete Preus, utgitt i 1991. Albumet lå fire uker på VG-lista og endte med 10.-plass som beste plassering.
Mohamed Hikal
Mohamed Hikal (født 10. januar 1979) er en egyptisk amatørbokser, som konkurrerer i mellomvekt. Han ble tatt ut til å representere Egypt under Sommer-OL 2012 i London, der han røk ut i første runde.
Joseph Ngute
Biografi
Ngute er født i Bongbong Barombi i det sørvestlige, engelsktalende Kamerun hvor han også er lokal stammehøvding. Fra 1973 til 1977 studerte han jus ved Universitetet i Yaoundé, Kameruns hovedstad. Fra 1977 til 1978 tok han mastergrad i jus ved Queen Mary University of London og fra 1978 til 1982 doktorgrad i jus ved University of Warwick. Fra 1980 har han vært professor ved Universitetet i Yaoundé og fra 1991 rektor for The Advanced School of Administration and Magistracy. Fra 1997 har han vært tilknyttet regjeringsapparatet i forskjellige stillinger.
4. januar 2019 ble han utnevnt til statsminister av president Paul Biya. Biya har vært landets president siden 1982 og ble i 2018 valgt til sin sjuende periode med 71,3 % av stemmene i et valg som var preget av vold og lav valgdeltakelse.
Vannsundet
Vannsundet er et sund i Karlsøy kommune som skiller Vannøya på nordsiden fra Ringvassøya, Reinøya og Karlsøya på sydsiden. Vannsundet er omkring 20 kilometer langt, og forbinder Helgøysundet og Hamrefjorden i vest med Fugløysundet og Ullsfjorden i øst.
Det er fergeforbindelse mellom Hansnes på Ringvassøya, Reinøya, Karlsøy og Vannøya.
Badreddine Haddioui
Badreddine Haddioui (født 25. desember 1988) er en marokkansk amatørbokser, som konkurrerer i mellomvekt. Han ble tatt ut til å representere Marokko under Sommer-OL 2012 i London, der han røk ut i første runde.
Antonela Mena
Antonela Lucía Mena (født 28. mars 1988) er en argentinsk håndballspiller. Posisjonen hennes er strek. Per desember 2013 spiller hun for klubben Cid Moreno. Hun spiller også for Argentinas landslag, og deltok under Håndball-VM 2011 og Håndball-VM 2013. Hun er 1,82 meter høy.
Klostergata 16 (Moss)
Historie
Klostergata ble sett på som en "håndsverksgate" i 1891.
Moss havn
Klostergata 16 var en arbeidsstue for de som jobbet på kaia. I 1560 ble havnen i Moss godkjent av Kongen som import og eksport havn. På starten av 1800-tallet var det mye aktivitet nede på havna. Eieren av Melløs drev et teglverk nede som eksporterte tegl og murstein. Teglverket dro arbeidstakere til Moss. Derfor var det veldig gunstig for arbeiderne på kaia at  Klostergata 16 var en arbeiderstue. I 1807 kom det første bryggeanlegget i Værlebukta. Kanalen gjennom Værlesanden som ga forbindelse mellom Mossesundet og Værlebukta og gjorde Mossesundet isfritt tidligere på våren, ble gravd ut i 1850-årene. Den første båten gikk gjennom kanalen 6. november 1855. Dette førte da videre til økt aktivitet og ønsket arbeidskraft igjen.
Tømmermand
Huset ble hovedsakelig bygget for arbeiderne på kaia. I arkivene kan vi se at Torger Andersen jobbet som "tømmermand". Det vil si at han jobbet som håndverker, og drev med tømmer. På 1600-tallet begynte tømmermenn å opptre som entreprenører ved byggearbeider, på 1700-tallet benevnes de til dels byggmestre. Tømmermannslaug kjennes frem helt frem til 1846, siden 1919 ble tømrerne organisert i Norges byggmesterforbund. Så det kan tenkes at Torger Andresen har både vært med i tømmermannslaug og byggmesterforbund. Bybrannen i 1881 førte til at etterspørselen etter håndverkere var stor. Noe av gårdene ble bygget i mur. Dette ble regnet som «herskapshus». Murtvangen ført til at det ble fart i utbyggingen av trehusbebyggelsenden videre utbyggingen i Klostergata og til dels Klommesten. Dette var svært positivt for tømmermannen Torger Andresen. Torger Andresen var en håndverker som bodde i huset fra 1884 til 1893, og ut ifra tidsperioden han levde i Klostergata, vil det si at han ikke slet med å finne jobber.
Byggestil
Etter bybrannen i 1858 og 1881 ble det innført murtvang og alle hus som skulle bygges i byen måtte bygges i mur. Dette påbudet gjaldt i imidlertid ikke for Klostergata siden det på den tid lå utenfor byen. Derfor ser vi den dag i dag at flere av husene i Klostergata er bygget i tre og ikke mur som resten av husene i byen. Klostergate 16 er bygget i reisverk med stående panel, grunnmuren er bygget av stein, senere har det blitt lagt på puss som gir grunnmuren den fasongen den har i dag. Huset består i dag av to etasjer og en innredet kjeller. Originalt ble huset bygget før år 1841, og det ble hovedsakelig bygget som arbeiderstue for arbeiderne som jobbet på kaia på 1800-tallet. De senere årene har huset fått tilbygg som gir huset fasongen vi ser den dag i dag.
Beboere på 1800-tallet
Klostergata 16, var nummerert som Klostergata 18 het frem til år 1959. I år 1800 hadde ikke Klostergata 18 noen oppgitt eier. Ifølge sikre kilder kan vi ikke se at Klostergata 16 hadde noen eier før i år 1841, da var husets nummer 200, og var eid av Gunder Sørensen. I 1868 ble huset tatt over av O. Bergersens enke, og huset hadde fortsatt 200 som nummer. I 1884 ble husets nummer bytta fra 200 til 18, og var da eid av Torger Andresen, han jobbet som "Tømmermand". Torger Andresen eide huset frem til 1893, sammen med K. Karlsdatter som var Melkehandler.
Nyere tid
Husets nummer var 18 helt frem til 1959, og da ble nummeret byttet til 16. Vedkommende som tok over huset i 1893 ville holdes anonyme, så vi har ingen informasjon om vedkommende som bodde i huset fra 1893 til 1988.
Otidimorphae
Otidimorphae er en klade (superorden) med mellomstore til store trappelignende fugler i gruppen Otidae, som dessuten inkluderer gruppen Cypselomorphae. Field & Hsiang (2018) hevder at Foro panarium representerer en tidlig eocen stamart for hele gruppen, og er det tidligste fossile beviset for gruppen Otidimorphae.
Sinovel
Sinovel Wind Group Company (kinesisk: 华锐风电) er den største vindmølleprodusent i Folkerepublikken Kina og den tredje største i verden. Selskapet har hovedsete i Beijing.
Otidimorphae
Inndeling
Otidimorphae følger i hovedsak Jarvis et al. (2014) og teller tre ordener, med til sammen 196 arter. Norske navn følger NOF, men navn i parentes er nødvendigvis ikke offentlige navn.
Sinovel
Folkerepublikken Kinas første kommersielle offshore vindkraftverk, Donghaibroen vindpark, drives av Sinovel.
Når dagen roper
Når dagen roper er et musikkalbum med Anne Grete Preus, utgitt i 2004. Albumet lå sju uker på VG-lista og endte med 4.-plass som beste plassering.
Otidimorphae
Inndeling
Ifølge Jarvis et al. (2014) og Winkler, Billerman & Lovette (2020) er Musophagiformes og Otidiformes trolig søstergrupper, som i sammen er søster til Cuculiformes.
Andranik Hakobjan
Andranik Hakobjan (født 6. oktober 1981) er en armensk amatørbokser, som konkurrerer i mellomvekt. Han ble tatt ut til å representere Armenia under Sommer-OL 2012 i London, der han ble slått ut i første runde.
Harpe (andre betydninger)
Harpe kan ha flere betydninger:
Argissa
Argissa er en slekt av krepsdyr i Argissidae-familien innenfor den relativt store og artsrike underordenen Gammaridea - en type amfipoder. Gruppens arter er bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Louis Charles Antoine Desaix
Louis Charles Antoine Desaix (født 17. august 1768 i Ayat-sur-Sioule, Auvergne, død 14. juni 1800 i  Marengo, Piemonte) var en fransk militær.
Argissa
Slekten ble første gang beskrevet av nordmannen Axel Boeck i 1871. Familien den tilordnes ble beskrevet første gang av Walker i 1904.
Råsa
Råsa er et sund i Karlsøy kommune som skiller Helgøya på østsiden fra Nordkvaløya på vestsiden. Råsa er omkring 8 km langt, og forbinder Helgøysundet i syd med Hamrefjorden i nord.
Fugløysundet
Fugløysundet er et sund i Karlsøy og Skjervøy kommuner som skiller Vannøya på vestsiden fra Arnøya på østsiden. Fugløysundet er omkring 25 kilometer langt, og forbinder Lopphavet i nord med Ullsfjorden i sør.
Argissa
Det er usikkert hvor mange arter gruppen har. Kjernearten A. hematipes ble funnet på grunt vann ved Shetland, mens A. stebbingi ble funnet på 940 meters dyp i Biscayabukta, hvilket kan tale for at det er ulike arter. Fnnene av A. hematipes varierer med 1.000 meters dybde og strekker seg fra Island til Sri Lanka, Japanhavet og California.
Gruppens taksonomi
Gruppen Gammaridea har gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Louis Charles Antoine Desaix
Han steg raskt i gradene under den franske revolusjonskrigen, ble general som 26-åring og utmerket seg blant annet under Napoleon Bonapartes egyptiske felttog. Han kom i siste øyeblikk med forsterkninger til slaget ved Marengo, noe som muliggjorde den franske seieren, men ble selv etter slaget en av de falne.
For ikke å forveksles med sin bror, tok han, etter tidens skikk, navnet på familiens eiendom i tillegg til sitt døpenavn og  kalte seg Louis Charles Antoine Desaix de Veygoux.
Tidlig karriere
Louis Desaix kom fra en fattig adelsfamilie. Han fikk sin militære utdannelse ved le École militaire de Effiat og som femtenåring gikk han inn i den franske kongelige arméen som underløytnant ved regimentet i Bretagne. Hans hengivenhet gjorde at han ble lagt merke til av general Victor de Broglie, som utnevnte ham til sin adjutant (aide-de-camp). Da Broglie kom i unåde og ble giljotinert under skrekkveldet var hans forbindelse til generalen nær ved å koste ham livet, men han unnslapp og vant med sine fremstående innsatser snart den republikanske ledelsens fortrolighet.
General i Rhen-arméen
Hans militære begavelse viste seg under hans tjenestegjøring  i Rhen-armén, og han steg raskt  i gradene og gikk fra underløytnant til brigadegeneral på sju måneder. Brigadegeneral ble han etter sin innsats ved Wissembourg 1793, og året etter utnevnte Victor Moreau ham til divisjonsgeneral for hans innsats i felttogene i 1794. Ved felttoget i 1795 fikk han kommando over Jean-Baptiste Jourdans høyre flanke, og under Moreaus invasjon av Bayern året etter hadde han en like betydningsfull kommando. Under retretten som fulgte erkehertug Karls seire ved Amberg og Würzburg hadde Desaix kommando over Moreaus baktropp, og  senere  holdt  han i to måneder den strategisk viktig befestningen ved Kehl mot en overlegen østerriksk styrke. Fremgangen gjorde at han ble omtalt som tidens mest kjente franske generaler, blant navn som Napoleon Bonaparte, Jean-Baptiste Jourdan, Lazare Hoche, François-Séverin Marceau og Jean-Baptiste Kléber. Når våpenhvilen i Leoben 1797 avbrøt krigen reiste Desaix til Italia for å treffe Bonaparte. De to generalene kom bra overens, og Desaix fikk tidlig del i Bonapartes planer om et felttog til Egypt.
Det egyptiske felttoget
Tilfeldig utnevnt som kommandant over Englandsarméen ble Desaix snart av Bonaparte overført til ekspedisjonsstyrken han avsatte til felttoget mot Egypt. Det var Desaix' divisjon som fikk møte hoveddelen av mamelukkenes angrep i slaget ved pyramidene, og hans anseelse vokste ytterligere efter seirene over Murad Bey i Øvre Egypt. Blant fellāhene ble han kalt «den rettferdige sultanen». Da Bonaparte overlot befalet til Kléber og forberedte sin retur til Frankrike var Desaix med i det lille selskapet som ble utnevnt for å følge ham tilbake til Frankrike. Av ulike årsaker drøyde det i flere måneder før han kunde slutte seg til Bonaparte.
Slaget ved Marengo
Felttoget i 1800 nærmet seg sin avgjørende slutt da Desaix meldte seg til tjeneste i Italia. Han fikk kommandoen over en bataljon bestående av to infanteridivisjoner, og sammen med Jean Boudets divisjon mot Rivalta hørte han den 14. juni kanonene ved Marengo. På eget initiativ snudde han om øyeblikkelig og marsjerte tilbake mot Marengo. Halvveis ble han møtt av en budbringer som var sendt for å kalle ham tilbake. . Da Desaix ankom på ettermiddagen hadde franskmennene blitt tvunget tilbake og østerrikerne stod som seierherrer.
En siste, desperat anstrengelse ble gjort. Med et angrep ledet av Desaix kunne slaget til slutt snus til fransk seier, men Desaix stupte, truffet i brystet av en muskettkule.
Bigge
Bigge er en elv i Nordrhein-Westfalen og Rheinland-Pfalz i Tyskland. Den er 44,6 km lang, og er en venstre sideelv til Lenne.
Danabek Suzjanov
Danabek Suzjanov (født 25. desember 1984) er en kasakhstansk amatørbokser, som konkurrerer i mellomvekt. Han ble tatt ut til å representere Kasakhstan under Sommer-OL 2012 i London, der han røk ut i første runde.
Liste over FNs fredsbevarende styrker
Liste over FNs fredsbevarende styrker er en oversikt over styrker utplassert av De forente nasjoner (FN) i fredsbevarende eller fredsopprettende øyemed i henhold til bestemmelsene i FN-pakten. I perioden 1948 til 2018 har FN etablert 71 fredsbevarende styrker. 15 av dem var i virksomhet i mars 2018.
FNs fredsbevarende virksomhet
Styrkene viser et stort spenn i størrelse, oppgaver og varighet. Noen styrker har bestått av ubevæpnede militærobservatører, andre av bevæpnede styrker som har fått i oppdrag å overvåke våpenhviler, støtte iverksetting av fredsavtaler eller framtvinge fred mellom parter i et område. FN-styrker er også benyttet til å overvåke folkeavstemninger og valg. I noen tilfeller har FN-styrkene vært en del av en overgangsadministrasjon.
To FN-styrker, UNEF I og UNSF, fikk mandat fra FNs generalforsamling. De øvrige FN-styrkene har mandat fra FNs sikkerhetsråd, som ifølge FN-pakten har myndighet til å sette inn militærstyrker i konfliktområder for å forebygge eller avverge konflikter, men også for å avslutte konflikter.
Styrkemandatet har form av en sikkerhetsrådsresolusjon der innsatsområde, oppgaver, styrketall og virkeperiode er nedfelt. I tillegg til offiserer og soldater, kan FN-styrker også bestå av sivile politifolk og ha en sivil administrasjon og lokalt ansatte. Politisk leder, gjerne en spesialrepresentant, og militær øverstkommanderende for styrkene utpekes av FNs generalsekretær.
Skotsk Premier League 1997–1998
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Liste over FNs fredsbevarende styrker
FNs fredsbevarende virksomhet
FN er avhengig av medlemsstatene bidrar med offiserer og soldater eller sivile politifolk for gjennomføring. Utplassering av FN-styrker skjer med samtykke av statene der operasjonen skal være i aktivitet.
Styrkene har et offisielt navn, oftest på engelsk eller fransk, unntaksvis på spansk, men styrkene kan like gjerne bli bedre kjent ved en forkortelse av dette navnet.
Fullmåne (album)
Fullmåne er et musikkalbum med Anne Grete Preus, utgitt i 1988. Albumet lå fire uker på VG-lista og endte med 13.-plass som beste plassering. Dette er hennes debutalbum. Alle tekstene er av Jens Bjørneboe.
Helgi Sveinsson
Helgi Sveinsson (født 11. juni 1979) er en islandsk handikappfriidrettsutøver. Han deltar for Island under de paralympiske sommerlekene i London, 2012 i øvelsene lengdehopp, 100 meter og spydkast i klassen F42.
Lucía Haro
Lucía Haro (født 21. august 1986) er en argentinsk håndballspiller. Posisjonen hennes er høyreback. Per desember 2013 spiller hun for klubben Universidad Eléctrica. Hun spiller også for Argentinas landslag, og deltok under Håndball-VM 2011 og Håndball-VM 2013. Hun er 1,78 meter høy.
Flensburger Schwimmklub
Flensburger Schwimmklub (stiftet 1930) er en svømmeklubb fra Flensburg i Schleswig-Holstein. Klubbens hjemmebane er Campusbad. Blant klubbens beste svømmere gjennom tidene er Haide Klüglein og Regina Nissen, sistnevnte var OL-deltaker for Vest-Tyskland under Sommer-OL 1976. I 2013 hadde FSK 384 medlemmer.
Birkebeinerne (film)
Birkebeinerne er en norsk historisk dramafilm fra 2016. Filmen er regissert av Nils Gaup og skrevet av Ravn Lanesskog. Hovedrollene spilles av Jakob Oftebro, Kristofer Hivju, Pål Sverre Valheim Hagen, Thorbjørn Harr, Benjamin Helstad, Stig Henrik Hoff og Nikolaj Lie Kaas. Filmen er basert på den virkelige historien om birkebeinernes anstrengelser for å redde kongssønnen Håkon Håkonsson i borgerkrigen mellom de to væpnede gruppene baglerne og birkebeinerne på 1200-tallet.
Filmen hadde kinopremiere i Norge 12. februar 2016, og rettighetene til filmen har blitt solgt til 60 land. For filmen vant Gaute Storaas Kanonprisen 2016 for beste filmmusikk mens Karl Júlíusson var nominert i klassen beste produksjonsdesign.
Handling
I 1204 herjes Norge av borgerkrig. Kongens uekte sønn voktes i dyp hemmelighet. En gutt som halve kongerike vil drepe og to menn vil beskytte til døden. Birkebeinerne er fortellingen om flukten på ski over fjellet med kongebarnet, og historien som endte med at Håkon Håkonsson ble den lengst sittende konge i Norge.
Donghaibroen vindpark
Donghaibroen vindpark er et vindkraftanlegg på 102 MW nær Donghaibroen i Shanghai. DEn kan produsere kraft til 200.000 husholdninger. Byggingen av anlegget begynte i juli 2008. Det begynte sin produksjon 6. juli 2010.
Birkebeinerne (film)
Mottakelse
Flertallet av anmeldere roste filmens vakre naturfilming og kvalitet på de dramatiske ski-, heste- og actionscener. Men mange av anmelderne var mindre begeistret for manus, dialog og skuespillerinstruksjon.
Aftenpostens anmelder May Synnøve Rogne gav filmen terningkast fire og trakk fram actionscener og handling som gode, men kritiserte dialogen for tidvis å være stotrete og personene for å være stereotype.
Jan Erik Holst i bladet Cinema ga filmen terningkast 5, roste både manus og gjennomføring, og mente filmen innfridde de aller fleste forventninger.
Thomas Tolfsen-Strandby i Hamar Arbeiderblad, ga også filmen terningkast 5, med overskriften "Mesterlig Birkebeinerdrama", og fremhevet at filmen hadde blitt troverdig og vakker.
Øyvor Dalan Vik i Dagens Næringsliv mente filmen fungerte bra som actioneventyr og at det var «ingenting å si på de tekniske kvalitetene til slag eller ville skietapper i et landskap som ser ut som en norgesreklame» men kritiserte den for «hastig å røre sammen middelalderklisjéer til en forutsigbar historie om maktens evne til å korrumpere».
Britt Sørensen i Bergens Tidende gav terningkast tre og mente at skiscener og naturbildefilmingen var storslåtte men at «Nils Gaup er bedre på action enn personinstruksjon». Ellers mente hun at filmen spilte «uhemmet på det litt uregjerlige samspillet mellom den bedårende guttungen og de barske mennene. Et tidvis sjarmerende, men også lett søtladent grep med en eim av publikumsfrieri».
Ola Einbu i Romerikes Blad/Oppland Arbeiderblad gav en 3'er og mente at «Birkebeinerne er et helt greit forsøk på hjemmelaget epos om konger i krig» og at den «nettopp preg av å være en prototyp på et norskprodusert epos».
Skotsk Premier League 1998–1999
Dette var det første sesongen for Scottish Premier League (SPL). Fra 1975 til 1998 het den øverste divisjonen i Skottland Scottish Premier Division. Sesongen startet den 1. august 1998. Rangers FC tok sin 48. toppdivisjonstittel denne sesongen.
Birkebeinerne (film)
Historiefaglig kritikk
Orning har også uttalt seg positivt om filmen for at «filmskaparane har greid å spinne mykje ut» av denne gode historien.
Løynde eldars land
Løynde eldars land er et album av gruppen Løynde eldars land, utgitt i 1997. Albumet inneholder tonesatte tekster av Tarjei Vesaas i forbindelse med hans 100-årsjubileum.
Donghaibroen vindpark
Den er Folkerepublikken Kinas første kommersielle offshore vindkraftverk, og drives av Sinovel.
Løynde eldars land
I 2015 annonserte Aasmund Nordstoga på sin Facebook-side at albumet var blitt gjenutgitt på digitale streaming- og nedlastingssider.
Sporliste
Alle tekster skrevet av Tarjei Vesaas. All musikk Erlend Fauske og Annelise Ringsby, hvor ikke annet står.
Pyramiden (film)
Pyramiden er en norsk novellefilm fra 2012, regissert av Even Torgan, produsert av Karoline Husjord og med Fredrik Stenberg Ditlev-Simonsen i hovedrollen. Filmen handler om ungdommers reaksjon på å ha en forelder med demens og hvordan demens påvirker familien.
Lav sol, høy himmel
Lav sol, høy himmel er et musikkalbum med Anne Grete Preus, utgitt i 1989.
Morten Edvardsen
Morten Edvardsen (født 31. mars 1945) er professor emeritus i by- og regionplanlegging ved Institutt for landskapsplanlegging ved Norges miljø- og biovitenskapelige universitet. Edvardsen er utdannet sivilingeniør ved University of Idaho i USA i 1972, med fordypning i byplanlegging og trafikkteknikk. Han har arbeidet som planlegger i Luftfartsverket (Oslo), Østfold fylkeskommune og Onsøy kommune (bygnings- og reguleringssjef). Han var internasjonal spesialist i vannforvaltning på Sri Lanka i 1999. Edvardsen ble førsteamanuensis i 1989 og professor i 1993.
Edvardsen var visiting scholar ved London School of Economics i 1987, gjesteprofessor ved University of Oregon i 1996, ved Aalborg Universitet i 1997, University of Portsmouth i 1997, innehaver av NATO Research Fellowship (1996–98), og hadde en bistilling ved University Centre for the Westfjords i Isafjordur på Island (2009–10). Edvardsen var norsk representant i AESOP (Association of European Schools of Planning) Council.
Edvardsen har vært leder av undervisningsutvalget ved instituttet og fagområdeleder for by- og regionplanlegging, samt instituttleder. Han har også vært styreleder for Senter for etter- og videreutdanning (SEVU). Han har faglig arbeidet med kystsone- og vassdragsplanlegging, risiko- og sårbarhetsanalyser, og etterprøving av offentlig planlegging.
Tears of the World
Tears of the World er et musikkalbum med Mighty Sam McClain og Knut Reiersrud. Albumet ble utgitt den 14. august 2015. For dette albumet mottok dem Spellemannprisen 2015 i klassen «Blues» den 30. januar 2016 og var duoens siste album før Mighty Sam McClain døde 15. juni 2015
Morten Edvardsen
Han ledet et etter- og videreutdanningskurs i Arealplanlegging Basis (SEVU/NMBU) i 2014–2017.
Folkemordet på herero- og namafolket
Folkemordet på herero- og namafolket, også kjent som herero-oppstanden refererer til det første folkemordet i det 20. århundre, og fant sted i den tyske kolonien Tysk Sydvest-Afrika fra 1904 til 1908. Anslagsvis 24.000-100.000 herero-folk og 10.000 nama-folk ble drept. Herero- og namafolket gjorde opprør mot det tyske kolonistyret, og den våpenmessig overlegne tyske militærmakten svarte med svært brutale midler. Hendelsen trekkes i dag ofte frem som et tidlig eksempel på et industrialisert folkemord, siden flertallet av en liten folkegruppe ble utryddet. Utryddelsen var en bevisst strategi fra den politiske og militære ledelsen i kolonien på den tiden, og utryddelsen ble grundigere dokumentert enn det som var vanlig i koloniene på denne tiden. Av type utryddelsesmetoder som ble tatt i bruk, er noen av de mest slående konsentrasjonsleire, som tyske myndigheter her for første gang grunnla.
Hendelsesforløp
Namibia ble kolonisert i 1884. Hererofolket, som tradisjonelt sett hadde dominert et større område som tyskerne nå okkuperte, var i stadig eskalerende konflikt med de nye okkupantene. Konflikter oppsto særlig i forbindelse med at tyske farmere okkuperte strategiske vannkilder som var sentrale for Herero-folkets kvegdrift, og fordi de nye koloniherrene utnyttet hereroene i forskjellige former for tvangsarbeid. I januar 1904 gikk en gruppe hereroer under ledelse av Samuel Maharero til angrep på tyske gårder og andre av kolonistenes anlegg. 123 tyske nybyggere ble drept i dette angrepet. Snart vokste opprøret, og i oktober samme år kom nama-folket med, ledet av Hendrik Witbooi og Jakob Morenga. Opprørshæren ble samtidig stadig mer aggressiv og hadde stor suksess blant annet med å stenge jernbanen og telegraflinjen som gikk gjennom området. Til tider fikk de isolert hovedstaden Windhoek. Den stasjonære kolonihæren, som ikke var forberedt på denne typen krigføring, talte bare 766 mann og var ute av stand til å svare på oppstanden. Regjeringen i Berlin sendte derfor et tungt bevæpnet marineekspedisjonskorps på ca. 15 000 mann under generalløytnant Lothar von Trotha til Tysk Sydvest-Afrika.
Vendepunktet var slaget ved Waterberg 12.-13. august 1904 hvor von Trothas hær vant overlegent. Mellom tre til fem tusen hereroer omkom i slaget. Von Trotha fikk imidlertid ikke de resterende hereroene til å overgi seg, de flyktet ut i ørkenen og mot engelsk Bechuanaland (nåværende Botswana). Det er hendelsene etter dette slaget som har gitt opphav til påstandene om folkemord: Von Trotha utstedte et dekret til de overlevende hereroene på vegne av den tyske keiseren. Han sa at han ikke var interessert i å forhandle og at hereroene ikke lenger kunne regnes som borgere av kolonien, og derfor måtte forlate den eller bli drept av hans soldater:
"Jeg, de tyske troppenes store General, sender dette brev til herero-folket. Hereroene er ikke lenger et tysk anliggende. Dere har myrdet og plyndret, dere har skåret neser og ører og andre kroppsdeler av sårede soldater, og nå vil dere av feighet ikke kjempe mer. Jeg sier til folket: Den som overleverer en av deres ledere til en av mine stasjoner vil bli belønnet med 1000 mark. Den som gir oss Samuel Maharero får 5000 mark. Hereroene må imidlertid forlate landet. Hvis folket ikke gjør det vil vi ved kanon tvinge dem. Innenfor den tyske grensen vil enhver herero, med eller uten gevær, med eller uten kveg, bli skutt. Kvinner og barn vil ikke lenger bli tatt imot hos oss, de vil bli drevet tilbake til sitt folk eller beskutt av oss."
"Dette er mine ord til herero-folket."
"Den mektige tyske keisers store General."
"Denne forordningen skal meddeles soldatene ved oppstilling, med den tilføyelse at de troppene som tar til fange en leder vil få del i belønningen, og at beskyting av kvinner og barn er å forstå slik at det skal skytes i lufta over dem for å tvinge dem på flukt. Jeg antar med bestemthet at dette vil føre til at det ikke lenger blir tatt mannlige fanger, men at det ikke utarter til grusomheter mot kvinner og barn. Disse vil komme til å flykte når det skytes to ganger i lufta over dem. Troppene skal være seg bevisst den tyske soldats gode rykte."
Trothas hensikt med denne ordren var å utrydde hereroene, og han satte i verk ulike tiltak som f.eks. å forgifte de fleste brønnene som fantes i området, og ved å skyte alle hereroer som nærmet seg de få fremdeles åpne brønnene. Utmattet forsøkte hereroene å ta seg østover til Bechuanaland, men flertallet av dem omkom av sult og tørst, enten i Namibørkenen eller i Kalahariørkenen. I løpet av begynnelsen av 1906 var hereroene stort sett slått, men det pågikk enkelte kamper fram til 1908.
Konsentrasjonsleirer
Høsten 1906 godtok Trotha for første gang å ta i mot krigsfanger. De overlevende, stort sett kvinner og barn, ble forvist fra sitt opprinnelige område og plassert i konsentrasjonsleire sør i kolonien, f.eks. Shark Island. Her ble de registrert og nummerert, og dødsraten ble på denne måten grundig dokumentert. Konsentrasjonsleirene var inspirert av de tilsvarende leirene britene anla for boerne under boerkrigene i Sør-Afrika noen år tidligere. Konsentrasjonsleirene ved Shark Island hadde visse trekk som overskygger det som skjedde i Sør-Afrika: Fangene ble for eksempel utsatt for medisinsk forskning, for omfattende utsulting og tvangsarbeid, og det ser ut til å ha foregått systematisk voldtekt av hererokvinner.
Gjennom overfall, kamphandlinger, sykdom eller fordrivelse kostet oppstanden mellom 24 000 og 64 000 hereroer, rundt 10 000 namaer og rundt 1 440 hvite innbyggere og tyske soldater livet.
Spørsmålet om folkemord
Tyskland har aldri fullt ut innrømmet at dette var et folkemord, men har beklaget hendelsen. I 2004 beklaget Tysklands bistandsminister Heidemarie Wieczorek-Zeul det som hadde skjedd, og bekreftet samtidig at de typene massakre som Trotha sto bak tilsvarer folkemord. Allerede samtidige var sterkt kritiske til Trothas fremferd, og det fantes betydelig motstand mot Trothas krigføring både i befolkningen, pressen, kirken, arméen og regjeringen i Tyskland. Trothas familie har opprettet en egen hjemmeside hvor de beklager Trothas handlinger, og de besøkte i 2001 ledere for herero-folket og uttrykte under en seremoni sin beklagelse overfor ofrene.
Skotsk Premier League 1996–1997
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Folkemordet på herero- og namafolket
Forløper til holocaust?
Det er flere som har sett antydninger eller forvarsler til nazistenes industrialiserte jøde-utryddelse under andre verdenskrig i krigen mot hereroene. Dette er imidlertid et kontroversielt synspunkt, særlig i Tyskland. Likevel er det bemerkelsesverdig mange ideer som gikk igjen under jødeutryddelsen som ble tatt i bruk allerede under krigen mot hereroene. Det ene er at den tyske overmakten legitimerte volden med at den tyske rasen var overlegen den afrikanske og dermed hadde en historisk rette til å utrydde sine motstandere; det andre var løsningen på problemet, nemlig å utrydde hereroene, og det tredje var å opprette konsentrasjonsleirer, som på denne tiden var en helt ny oppfinnelse.
Babill Stray-Pedersen
Babill Asbjørg Johanne Valen-Sendstad Stray-Pedersen (født 1943, død 24. april 2019 ) var en norsk lege og tidligere professor ved Rikshospitalet. Hun er kjent som «Norges ukeblad-lege». Hun ble i 2014 utnevnt til ridder av 1. klasse av St. Olavs orden.
Waltari (langobardisk konge)
Waltari var konge i Det langobardiske kongerike fra ca. 539 til ca. 546. Han etterfulgte sin far Wacho og de tilhørte det letingiske dynasti som var oppkalt etter Lethu som skal ha vært langobardenes konge, sannsynligvis i det 4. århundre.
Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere.
På Wachos tid hadde langobardene underlagt seg store områder rundt det nåværende Østerrike og Ungarn, fra Böhmen til Pannonia. Wacho var på slutten av sin regjeringstid en av de mektigste konger i Sentral-Europa. Han døde sannsynligvis i 539 mens hans sønn Waltari bare var et barn. Waltaris mor var Silinga, datter av herulernes konge og hun var Wachos tredje hustru. Under barnekongen ble kongeriket administrert av Audoin som sannsynligvis drepte Waltari etter at han hadde regjert i sju år. Audoin overtok da selv som konge. Ifølge den romerske historikeren Prokopios døde Waltari av sykdom. Med Waltaris død var også herredømmet til det letingiske dynasti over etter at de hadde ledet langobardene i sju generasjoner.
Sikorski-minnesmerket
Sikorski-minnesmerket i Gibraltar minnes flykrasjet til et B-24 Liberator den 4. juli 1943 som førte til at general Władysław Sikorski, øverstkommanderende av den polske hær og statsminister av den polske eksilregjeringen ble drept. Femten andre mennesker døde også i krasjet, og kun piloten Eduard Prchal overlevde. Sikorskis fly, tilhørende det britiske flyvåpen (RAF), krasjet rett utenfor Gibraltar og havnet i vannet bortimot umiddelbart etter avgang. Også generalens datter, Tadeusz Klimecki, døde i ulykken.
Den nåværende versjonen av minnesmerket, avduket den 4. juli 2013, er det tredje, og erstattet to tidligere minnesmerker, reist i 1945 og 2003 nær stedet for flykrasjet. Det siste ble formgitt og konstruert av et polsk selskap som benyttet sandstein fra Polen, fraktet over Europa til Gibraltar hvor det nå utgjør et 5 meter bredt sirkulært minnesmerke.
Tidligere versjoner
Minnesmerket besto opprinnelig av en plakett, dedikert i januar 1945 som var plassert ved østenden av rullebanen av hva sa da var RAF North Front (og som i dag er RAF Gibraltar / Gibraltars internasjonale lufthavn). Plakettens tekst lød som følgende:
I 2003 donerte det britiske flyvåpen (RAF) en plakett til Gibraltars regjering og et nytt minnesmerke ble reist i nærheten av flyplassen ved Sir Herbert Miles Road, bestående av en plint (sokkel) hvor plaketten ble montert sammen med en propellblad tatt fra vraket av flyet. En andre plakett ble også installert med følgende tekst:
Imidlertid viste denne lokaliseringen å være lite tilfredsstillende. Selv om det var et populært mål for polske besøkende til Gibraltar, var det dårlig med plass rundt minnesmerket og verken turgrupper eller offisielle delegasjoner hadde plass til å møtes ved dens nærhet. De polske myndighetene øvet press i et antall år for å få minnesmerket flyttet til et mer rommelig sted på Gibraltar.
Nåværende minnesmerke
I 2013 ble minnesmerket flyttet til Europa Point, den sørligste enden av Gibraltarhalvøya, og ble satt opp med en ny utforming på et sted mellom fyrtårnet på Europa Point og kanonbatteriet Harding's Battery. Dets design var basert på et konsept av den avdøde Charles Caruana, biskop av Gibraltar, som hadde en livslang interesse i Gibraltars forbindelse med Polen og i Sikorskis historie og minne.